Tarmo Kerstna

Tarmo Kerstna (sündinud 10. aprillil 1937) on Eesti koolijuht ja haridusloolane.

Tarmo Kerstna alustas hariduses, töötades 1962–1970 õpetajana algul Võnnu Keskkoolis ja seejärel Tartu 10. 8-klassilises Koolis. Ta on töötanud ka Tartu linnavalitsuses ja olnud linnavolikogu liige, muuhulgas juhtides volikogu hariduskomisjoni.

Aastatel 1970–1984 oli Tarmo Kerstna Tartu 10. Keskkooli ja aastatel 1984–2002 Ülenurme Gümnaasiumi direktor. Ülenurme Gümnaasiumi direktorina oli ta ka Ülenurme Muusikakooli ülesehitamise üks eestvedajaid. Koolijuhtimise kõrvalt on ta töötanud ajaloo ja ühiskonnaõpetuse õpetajana. Pärast direktoriametist lahkumist rajas ta Ülenurme Gümnaasiumi muuseumi.

Tarmo Kerstna kuulus kollektiivi, kelle koostatud ajaloo töövihikutest 6.–7. klassile ilmus 1970–1988 kokku 6 trükki (kaasautorid Aino Juhkam, Milda Karu, Maimu Kiik ja Aime Tensbek). Ta on kirjutanud eessõna 1996. aastal Ülenurmes toimunud valdade suvemängude raamatule "Eesti Vabariigi valdade IV suvemängud" (Tartu: Tartu Maaspordi Liit, 1996). Tema mälestusi on ilmunud Roland Ilpi koostatud kogumikus "Tartlaste meenutusi ajas" (Tartu: Vikram Invest, 2016) ja Ülenurme valla haridusajaloo kogumikus "Matsi talust lennuakadeemiani" (Ülenurme: Ülenurme Gümnaasium, 2016). Viimases ilmus ka Steven Kabaneni koostatud pikem ülevaade Kerstna elust ja tegevusest.

Tunnustus
 1999 – Valgetähe IV klassi teenetemärk
 2003 – Vabariigi Presidendi hariduspreemia
 2019 – Tartu Tähe kavalerVolikogu nimetas Tartu aukodanikud Tartu linna koduleht, 25.01.2019

Isiklikku
Tarmo Kerstna on abielus, tal on tütar ja poegLehte Pärn "Reservid on olemas" Nõukogude Õpetaja, 23. veebruar 1980.

Viited

Kirjutisi ja sõnavõtte
 "Lugemisoskusest lenduripaberini Reola-Uhti-Külitse-Soinaste-Ülenurme mail". Rmt: "Matsi talust lennuakadeemiani". Ülenurme, 2016. Lk. 13–34
 "Ülenurme Õppe-Katsemajandi tekke ja kadumise ehk maamehe hariduse lugu". Rmt: "Matsi talust lennuakadeemiani". Ülenurme, 2016. Lk. 80–83
 "Saame vabamalt hingata" Maaleht, 05.10.2014
 Tarmo Kerstna, Olev Saluveer. "Ülenurme Gümnaasiumi 25 aastat". Almanahh: "Aja märgid IV". Ülenurme, 2009. Lk. 5–14
 "Hindamine – omaette operett". Õpetajate Leht (2005) 16. sept., lk. 5
 "28 eesmärki kolme tunni ja 33 ülesandega". Õpetajate Leht: Ajalugu ja Ühiskonnaõpetus (2004) 13. veebr., lk. 6
 "Kus asuvad koolivägivalla juured". Tartu Postimees (2003) 8. dets., lk. 2
 "235 aastat hariduselu Ülenurmel". Õpetajate Leht (2001) 28. sept., lk. 16-17
 "Haridusministeerium Tartusse?! Haridusministeeriumi Tartusse kolimisest". Õpetajate Leht (2000) 2. juuni, lk. 7
 "Riigi- ja lõpueksamite ajagraafikust: riigieksamid peavad toimuma tööpäevadel". Õpetajate Leht (2000) 19. mai, lk. 3
 "Kas Eestit ootab haridusrevolutsioon?" Õpetajate Leht (1999) 26. märts, lk. 2
 "Vabatahtlik riigieksam – see on imelihtne!" Õpetajate Leht (1998) 6. nov., lk. 4
 "Tarmo Kerstna: olen professionaalne koolimees". Intervjueeris M. Luht. Tartu Postimees (1994) 30. nov.
 "Kool koolide hulgas. (Tartu 10. Keskkool 90-aastane.)" Edasi (1979) 24. nov.
 "Uurime kooli ajalugu: Tartu X 8. kl. kool". Edasi (1967) 10. märts

Kirjandus
 Steven Kabanen. "Valgetähe kavaleri Tarmo Kerstna lugu". Rmt: "Matsi talust lennuakadeemiani". Ülenurme, 2016. Lk 128–135
 Lehte Pärn "Reservid on olemas" Nõukogude Õpetaja, 23. veebruar 1980

Välislingid
 "Tarmo Kerstna 80. juubel" Ülenurme Gümnaasiumi Instagram
 "76. salongi "Kes sa oled … ?" külaliseks oli Tarmo Kerstna" Eesti Kultuuriseltside Ühendus, 7. detsember 2017

Kategooria:Eesti koolijuhid
Kategooria:Eesti õpetajad
Kategooria:Valgetähe IV klassi teenetemärgi kavalerid
Kategooria:Sündinud 1937